Næstved Kommune

Rådmandshaven 20

4700 Næstved

5588 1000

6149

[www.naestved.dk](http://www.naestved.dk)

Referat

Mødeforum

**Styregruppen for Rammeaftalen**

Sagsnr.

Dokumentnr.

Mødedato

**1/3-2012**

Tid: **Kl. 9-12**

Sted

**Roskilde Kommune**

Deltagere

**Bruno Lind – Næstved**

**Yvonne Barnholdt - Roskilde**

**Rita Pedersen – Solrød**

**Poul Bjergved – Slagelse**

**Lone Feddersen – Lejre**

**Kenn Thomsen – Holbæk**

**Michael Nørgaard – Regionen**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster:

**Tomas Terkildsen – Vordingborg**

**Jan Lysgaard Thomsen – Sorø**

**Ole Møller – Faxe – ab.**

**John Frejlev – Økonomigruppen**

**Merete Hansen – Voksne Sindslidende**

**Margit Næsby – Børn og Unge**

**Jan Hansen Voksne Handicappede - ab.**

**Torben Gybel Jensen - Hjælpemidler - ab.**

**Pia Stausgaard Voksne Handicappede - ab.**

Afbud:

**Gitte Løvgreen – Odsherred**

**Jesper Rahn Jensen- Guldborgsund**

Referent:

**Povl Skov**

1. **Godkendelse af referat fra Styregruppemøde 20/1-2012**

**Bilag:**

Referat fra Styregruppemøde 20/1-2012

**Indstilling:**

Sekretariatet indstiller:

* at Styregruppen godkender referatet.

**Beslutning:**

Referatet blev godkendt med følgende tilføjelse og rettelse under pkt. 13) evt.:

” Michael Nørgaard fra regionen kontakter Jesper Rahn fra Guldborgsund ift. Taleinstituttet i Nykøbing F.”

”Regionen orienterede om at de har oprettet et tilbud til spiseforstyrrede.”

”Guldborgsund mangler en præcisering af deres indmelding på kommunikationsområdet for voksne – Michael Nørgaard kontakter Jesper Rahn ift dette.” ( JF 16/3-2012)

1. **Netværksgruppernes årsrapporter – udvikling og kapacitet i Region Sjælland**

**Baggrund:**

Netværksgrupperne fungerer som faglige netværk som arbejder på tværs af kommunerne og som kommer med input til rammeaftalens udviklingsstrategi og bidrager med faglig sparring ift. Styregruppen.

Gruppernes opgave er overordnet 1) opfølgning på udvikling og kapacitet, 2) vidensdeling, og 3) faglig udvikling. Tovholderne er ansvarlige for tilrettelæggelse og gennemførelse af netværksgruppens arbejde og herunder udarbejdelse af årsrapport og mødeplan.

Netværksgrupperne skal årligt udarbejde en årsrapport som beskriver netværksgruppens arbejde det forgangne år. Årsrapportens omfang udgør max 5-10 sider og udarbejdes efter en skabelon vedtaget på styregruppemøde 9/12-2011.

Netværksgrupperne har ultimo 2011/primo 2012 afleveret deres årsrapporter for 2011

Årsrapporterne redegør for netværksgruppernes aktiviteter i 2011, planlagte aktiviteter i 2012 og kommer med input ift. Rammeaftalens udviklingsstrategi for 2013 herunder fokusområder.

Netværksgruppernes tovholdere er inviteret til at deltage i dette punkt for at fremlægge årsrapporterne og sammen med styregruppen drøfte netværksgruppernes arbejde i 2011, 2012 og bidrag til rammeaftale 2013 herunder ift. udviklingsstrategien for 2013

**Bilag:**

* Årsrapport Voksne Sindslidende 2011 – Kontaktperson: Gitte Løvgren
* Årsrapport Voksne Handicappede 2011 – Kontaktperson: Kenn Thomsen
* Årsrapport Børn og Unge 2011 – Kontaktperson: Yvonne Barnholdt
* Årsrapport Specialundervisning og Hjælpemidler 2011 – Kontaktperson: Poul Bjergved
* Årsrapport Økonomigruppen 2011 – Kontaktperson: Bruno Lind

**Indstilling:**

Sekretariatet indstiller:

* At Styregruppen tager orienteringen fra netværksgrupperne til efterretning
* At Styregruppen drøfter netværksarbejdet herunder fremtidige opgaver og udfordringer

**Beslutning:**

* Styregruppen tog orienteringerne til efterretning og hæftede sig i forbindelse med fremlæggelserne særligt ved:  
  Børn og Unge: Gruppen orienterede om undersøgelsen af særligt dyre foranstaltninger og herunder at den bla. viser at de største udgifter ligger på normalområdet ift. unge med sociale vanskeligheder og ikke ift. unge med handicap.   
  Specialundervisning og hjælpemidler: Gruppen fortsætter arbejdet med udredning af specialisering på området og herunder bla. 1) hvordan specialisering kommer ud til kommunerne 2) opretholdelse og udnyttelse af nye tilbud til senhjerneskadede ift. rehabilitering og 3) specialundervisning for unge sindslidende ift. inklusion i samfundet.   
  Voksne Sindslidende: Gruppen arbejder udover fokusområderne med 1) jobmuligheder for borgere med sindslidelse, 2) paradigmeskiftet fra omsorg til rehabilitering og 3) de psykisk sårbare unge. Ift. problematikken omkring overgangen fra ung til voksen tager gruppen kontakt til Børn og Unge- netværksgruppen.
* Fremlæggelserne fra netværksgrupperne ”Voksne Handicappede” og Økonomigruppen udsættes til næste møde 13/4
* Styregruppen besluttede at styrke det forpligtende samarbejde ift. netværksgrupperne herunder via kontaktpersonerne fra Styregruppen og udarbejdelse af tidsplaner mv. for at fremme at netværksgrupperne udnytter deres ressourcer bedst muligt.
* Styregruppen fremhævede sin tidligere beslutning fra styregruppemøde 14/10-2011 hvor man opfordrede til at netværksgruppernes arbejde prioriteres af de deltagende kommuner og besluttede at det er er de deltagende kommuner som har indflydelse og udfører arbejdet i netværksgrupperne.
* Med henblik på at udbrede viden og øge opmærksomheden omkring netværksgruppernes arbejde skal netværksgrupperne indsende mødereferater som sekretariatet efterfølgende publicerer på hjemmesiden.
* Styregruppen konstaterede at netværksgruppernes anbefalinger af fokusområder er dækket af styregruppens forslag til fokusområder og godkendte at netværksgrupperne derudover også arbejder med egne fokusområder i 2012 og 2013.

1. **Rammeaftale 2013: Udviklingsstrategi 2013**

**Baggrund:**

Ultimo 2011 startede processen omkring rammeaftale 2013: Udviklingsstrategi og Styringsaftale med frist for færdiggørelse hhv 1/6 og 1/10.

Udviklingsstrategien omhandler faglig udvikling, behov for pladser/tilbud og fokusområder.

Sekretariatet har ultimo 2011 udsendt spørgeskemaer til kommunerne til brug for udarbejdelse af rammeaftalen for 2013. Samtlige kommuner i Region Sjælland har udfyldt spørgeskemaet ift at vurdere deres behov for pladser indenfor det specialiserede socialområde. Spørgeskemaerne belyser forventede ændringer ift rammeaftalen for 2012 og herunder kapacitet og indhold indenfor de forskellige områder.

Oversigt over kommunernes besvarelser er sendt til høring i netværksgrupperne primo februar 2012.

På Styregruppemøde 20/1 blev det besluttet at fortsætte med fokusområderne for 2012 i 2013 med den undtagelse at Ministertemaet for 2013: ”Udviklingen i brugen af forskellige former for familieplejeanbringelser” afløser Ministertemaet for 2012: Særforanstaltninger på Voksen og Børneområdet.

Fokusområderne for 2013 er derved:

1. Udviklingen i brugen af forskellige former for familieplejeanbringelser

2) De mest specialiserede tilbud

3) Overgangen fra ung til voksen

4) Senhjerneskadede

5) Omstillingsprocesser – forskydning mellem almindelige og specialiserede pladser.

Fokusområderne blev bekræftet på politikertemamødet 10/2.

**Bilag:**

* Oversigt over kommunernes tilbagemeldinger

Første udkast til udviklingsstrategi foreligger til mødet.

**Indstilling:**

Sekretariatet indstiller:

* At Styregruppen drøfter udviklingsstrategien herunder tilbudsbalancen og netværksgruppernes tilbagemelding på denne.

Beslutning:

* Styregruppen konstaterede, på baggrund af Regionen og kommunernes tilbagemelding, at der på kapacitetssiden samlet set er de pladser til rådighed som der er behov for og behovet for regulering i antal af tilbud er af begrænset omfang.
* Styregruppen besluttede at tage kontakt til forstanderne på regionens forsorgshjem med henblik på forslag der kan imødekomme områdets udfordringer med mangel på pladser begrundet i en geografisk skæv fordeling af de pladser der er til rådighed.
* Styregruppen besluttede at man udover de 5 fokusområder i 2013 vil forsætte arbejdet omkring tilsyn og myndighed i 2013 og derudover kontinuerligt arbejde med særligt dyre enkeltsager som et indsatsområde.
* Michael Nørgaard og Poul Bjergved behandler afsnittet om Grønland og Færøerne ift. at tage højde for den seneste udvikling.
* Endvidere blev det besluttet at netværksgruppernes kommentarer til tilbudsbalancen indarbejdes i udviklingsstrategien inden udsendelse til administrativ høring og til KKR
* Styregruppen besluttede at den administrative høring af udviklingsstrategien foregår i styregruppen inden udsendelse 12/3 til KKR-mødet 20/3.

1. **Politikertemamøde 10/2-2012**

**Baggrund:**

Der er 10/2 afholdt temamøde om Rammeaftalen på Sørup Herregård med 59 tilmeldte deltagere. Som optakt til drøftelserne blev præsenteret oplæg om : 1) Det specialiserede område og inklusion/v. Sytter Kristensen (Formand LEV), 2) Takst- og udgiftsudvikling/v. Kenn Thomsen (Direktør Holbæk Kommune) og Rammeaftale 2012 – fokusområder for 2013 /v. Bruno Lind (Direktør Næstved Kommune). Et af emnerne blandt fokusområderne var organisering og indhold af tilsynet med tilbud, opholdsteder og plejefamilier. Den efterfølgende plenumdrøftelse omhandlede 1) tilsyn, 2) takster og 3) fokusområder. Drøftelserne er uddybet i bilag.

**Bilag:**

* Opsamling på drøftelser i plenum

**Indstilling:**

Sekretariatet indstiller:

* At Styregruppen evaluerer temamødet og herunder vurderer udbytte og fremtidig form.

**Beslutning:**

* Styregruppen udtrykte enighed om at det var et vellykket møde med ca. dobbelt fremmøde ift. tidligere år, relevante oplæg og at den nye debatform med diskussioner i plenum fungerede godt med stor spørgelyst.

1. **Tilsyn**

**Baggrund:**

På Styregruppemøde 9/12-2011 blev det besluttet at igangsætte et arbejde omkring tilsyn på børne- og voksenområdet i kommunerne i region Sjælland med 3 direktører fra Styregruppen som tovholdere. Hensigten med arbejdet er at afklare grundlaget for mulige samarbejder og herunder beskrive og opstille forskellige mulige modeller for samarbejde imellem de 17 kommuner i Region Sjælland ift. tilsyn.

Styregruppen besluttede i første omgang at indhente en status på organiseringen og indholdet i det generelle tilsyn på børne- og voksenområdet i kommunerne i region Sjælland.

Sekretariatet har medio december kontaktet de 17 kommuner og har medio januar modtaget et omfattende svar-materiale omkring organisering og indhold af de respektive kommuners generelle tilsyn.

Styregruppen har på møde 20/1 behandlet sagen og på baggrund af materialets kompleksitet og omfang besluttet at nedsætte en arbejdsgruppe til at varetage opgaven. Tilsyns-tovholdergruppen har på møde 23/1 nedsat en arbejdsgruppe med repræsentanter for 4 kommuner som samlet repræsenterer både børne- og voksenområdet.

Arbejdsgruppens opgave var at undersøge mulighederne for samarbejde og komme med bud på samarbejdsmodeller indenfor både det generelle og personrettede tilsyn i kommunerne i Region Sjælland.

Modellerne skal ses som et oplæg til en første drøftelse i K17 24. februar og en første politisk drøftelse i KKR  den 20.marts og senere politisk fremlæggelse i kommunerne. Oplægget sendes til K17 17/2 og til KKR 6/3.

KKR har pr. 30.januar udsendt brev om samarbejde om tilsynet på det specialiserede børne – unge og voksenområde – vedlagt i bilag

På temamødet 10/2 var et af emnerne blandt fokusområderne organisering og indhold af tilsynet med tilbud, opholdssteder og plejefamilier.

Arbejdsgruppen har pr. medio februar færdiggjort arbejdet og fremsendt afrapportering.

Arbejdet med tilsyn og herunder arbejdsgruppens rapport og indstilling er drøftet på møde i K17 24/2.

Arbejdet er yderligere beskrevet i arbejdsgruppens afrapportering i bilag

**Bilag:**

* Arbejdsgruppens afrapportering 15/2-2012 fremsendt til K17 20/2
* Sagsfremstilling til K17

**Indstilling:**

Sekretariatet indstiller:

* at Styregruppen drøfter den videre proces i arbejdet omkring tilsyn.

**Beslutning:**

* Styregruppen udtrykte stor ros til arbejdsgruppen for det gode materiale de havde udarbejdet.
* Styregruppen drøftede arbejdet og herunder at sagen har været behandlet i K17 som godkendte indstillingen der lægger op til klyngesamarbejde (model B) omkring det generelle tilsyn.
* Styregruppen konstaterede at de tendenser som KLs survey viser stemmer overens med resultaterne af arbejdsgruppens arbejde omkring tilsyn i kommunerne i Region Sjælland.
* Styregruppen besluttede at lade Regionens tilsynskoncept indgå i det videre arbejde med tilsyn.
* Styregruppen besluttede at afvente KKRs behandling af sagen 20/3 ift. det videre forløb. Umiddelbart efter KKR-mødet udarbejder de tre tovholdere fra styregruppen oplæg om implementering af tilsynskoncept i kommunerne i region sjælland, til næste møde 13/4.

1. **Evaluering af kommunalreformen på socialområdet samt af de specialiserede undervisningstilbud.**

**Baggrund:**

Med kommunalreformen fik kommunerne hele myndigheds- og finansieringsansvaret for både det sociale område og for specialundervisningsområdet, som før var delt mellem kommuner og amter. På det sociale område fik kommunerne også tillagt hele forsyningsansvaret, idet regionerne dog har en forpligtelse til efter aftale med kommunerne at etablere en række specialiserede sociale tilbud, som før lå under amterne. På specialundervisningsområdet blev der etableret en ordning svarende til social-området, idet regionerne dog fik ansvaret for at videreføre og udvikle de mest specialiserede lands- og landsdelsdækkende undervisningstilbud for børn og voksne.

Med evalueringen af kommunalreformen er det relevant at sætte fokus på udbuddet af sociale tilbud og specialiserede undervisningstilbud. Evalueringen skal rette fokus på følgende konkrete udfordringer:

• Understøttelse af den specialiserede indsats.

• Drift af tilbud.

• Placering af tilbud.

• Specialiserede undervisningstilbud.

Endvidere skal evalueringen belyse opgaveplaceringen af familieretten, som i dag varetages af statsforvaltningerne.

Evalueringen udarbejdes af en arbejdsgruppe bestående af Social- og Integrationsministeriet (formand), Ministeriet for Børn og Undervisning, Ministeriet for Sundhed og Forebyggelse, Økonomi- og Indenrigsministeriet, Finansministeriet, Skatteministeriet, KL og Danske Regioner. Evalueringen færdiggøres senest 1. oktober 2012, så den kan indgå i den samlede afrapportering fra udvalget vedr. evaluering af kommunalreformen.

**Bilag:**

* Evaluering af kommunalreformen på socialområdet samt af de specialiserede undervisningstilbud. http://www.oeim.dk/indhold/Bilag-2-Evaluering-kommunalreformen-paa-socialomraadet-specialundervisning.pdf

**Indstilling:**

Sekretariatet indstiller:

* at Styregruppen drøfter udspillet og dets konsekvenser i Region Sjælland.

**Beslutning:**

* Udsat til næste møde.

1. **Takstanalyse** - **Budget 2012**

**Baggrund:**

Takstanalysen har været til skriftlig høring i Styregruppen og er efterfølgende fremsendt til K17.

Konklusionerne i takstanalysen er følgende:

* Pladstallene udviser en svagt vigende tendens i region sjælland set over tid, og der sker nedlukning af institutioner, hvor efterspørgslen kommer under et vist niveau. Der ses dog også pladsudvidelser rundt omkring i de enkelte kommuner. Fra næste analyse vil nye tilbud under rammeaftalen på blandt andet specialskoleområdet blive medtaget i særskilte tabeller.
* Belægningsprocenterne budgetteres forsigtigt, idet de realiserede belægningsprocenter ligger højere end de budgetterede. Eksempelvis blev der i 2010 budgetteret med en belægning på 94,43 % og realiseret 97,98 %. I 2011 er der budgetteret med den hidtil højeste belægningsprocent nemlig 98,8 %.
* Virkning af efterreguleringer udgør fra 2008 til 2010 29,5 mio.kr, fra 2009 til 2011 92,8 mio.kr. og fra 2010 til 2012 udgør det overførte beløbet 29,8 mio.kr.
* Omsætningen for regionen under et er faldet med -2,86% fra 2011 til 2012 inklusiv det overførte efterregulering fra 2010.
* Omsætningen for regionen under et er faldet med -0,41 %, når den overførte efterregulering fratrækkes.
* Driftsherrerne i region sjælland under et har overholdt hensigtserklæringen om at nedsætte taksterne med 2 procentpoint.
* Ser man på kommunernes samlede budgetterede udgifter fra 2011 til 2012 er der på børn og ungeområdet er et fald, mens voksenområdet stiger. Samlet set er budgettet for 2012 på niveau med budgettet for 2011, hvilket er en fastholdelse af udgiftsniveauet. Det højere budget 2012 kan give en større sammenhæng mellem budget og regnskab.

Notat om budgetreguleringsmekanismer vedlægges med henblik på drøftelse. K17 har behandlet emnet på møde 24/2.

Endvidere vedlægges til inspiration et notat om sikring af tilbud og kompetencer på det specialiserede socialområde med henblik på forberedelse af styringsaftalen.

**Bilag:**

* Budgetreguleringsmekanismer 2013 – det specialiserede socialområde og undervisningsområde
* Sikring af tilbud og kompetencer på det specialiserede socialområde

**Indstilling:**

Sekretariatet indstiller:

* At Styregruppen drøfter økonomiske reguleringsmekanismer.

**Beslutning:**

* Styregruppen blev af kommunaldirektørerne informeret om K17 mødets konklusioner.
* Styregruppen drøftede budgetreguleringsmekanismer og herunder at det er væsentligt i højere grad at fokusere på myndighedsdelen og private tilbud ift. at realisere besparelser.
* Styregruppen besluttede at fortsætte drøftelsen af budgetreguleringsmekanismer på næste møde 13/4.
* Styregruppen besluttede at udsætte drøftelsen omkring sikring af tilbud og kompetencer på det specialiserede socialområde til næste møde 13/4.

”Der kom ikke nogen fælles anbefaling fra K17 ift. takstreguleringen i 2013. Der er hermed lagt op til en beslutning i KKR.” ( JF 16/3-2012)

1. **§§109 og 110 i Region Sjælland**.

**Baggrund:**

Økonomigruppen udtrykker behov for en præcisering af retsgrundlaget vedr. §§ 109 og 110 (krisecentre og forsorgshjem) Det fremgår af stk. 3 i begge paragraffer at ”lederen træffer afgørelse om optagelse” jf. uddrag fra lov om social service i bilag.

**Bilag:**

Uddrag af Servicelovens paragraf 109 og 110.

**Indstilling:**

Sekretariatet indstiller:

* At Styregruppen diskuterer den kommunale praksis på området i forhold til, hvordan kommunerne støtter op om indsatsen før, under og efter ophold efter disse §§.
* At Styregruppen overvejer at iværksætte en kortlægning set i lyset af flere kommuners indmeldinger vedrørende indsatsområder.

**Beslutning:**

* Udsat til næste møde.

1. **Orientering om afvikling af Slagelse Børn & Unge Center.**

**Baggrund:**

Slagelse Byråd besluttede den 11. oktober 2010, at Slagelse Børn & Unge Center skulle afvikles med udgangen af maj 2011. Alle brugerkommuner blev orienteret om afviklingen i brev af 11. oktober 2010. Ved den økonomiske afvikling af tilbuddet oplyser Slagelse Kommune at de har anvendt gældende regler efter Takstaftalen for region Sjælland. Jf. udsendte efterregninger til brugerkommunerne pr. 21. december 2011, fremgår at den samlede opkrævning for udgifter ved afvikling af Slagelse B&UC beløber sig til godt 22 mio. kr. heraf er Slagelse Kommunes andel knap halvdelen af dette beløb, 10½ mio. kr.

Sagen blev behandlet på styregruppemøde 20/1, hvor styregruppen tog orienteringen til efterretning. Indholdsmæssigt er der tale om en sag mellem Slagelse og de respektive køberkommuner. Styregruppen opfordrede Slagelse kommune til at indkalde køberkommunerne til et møde.

Slagelse har pr. 13/2 oplyst at de indkalder de involverede kommuner omkring afviklingen af SBUC til et orienterende møde i begyndelsen af marts.

**Bilag:**

* Mail fra Slagelse 13/2-2012

**Indstilling:**

Sekretariatet indstiller:

* At Styregruppen tager orienteringen til efterretning.

**Beslutning:**

* Styregruppen tog orienteringen til efterretning
* Slagelse afholder møde med de berørte kommuner senere - fastsat til 22/3.

1. **Orientering fra KKR -** Nyt fra K17 og KKR – herunder dialogforum (møde 28/2)

**Bilag:**

* Dagsorden K17 24/2
* Dagsorden til Dialogforum 28/2

**Indstilling:**

Sekretariatet indstiller:

* At styregruppen tager orienteringen til efterretning.

**Beslutning:**

Styregruppen tog orienteringen til efterretning. K17 havde på deres møde 24/2 drøftet spørgsmålet om regulering af takster. Der var enighed om at fastholde budgettakster som reguleringsinstrument og indstille til KKR at taksterne skulle reguleres, (der blev dog ikke på mødet fastsat en % andel. – JF foreslår ud 16/3)

1. **Orientering fra Sekretariatet:**

* Særligt dyre enkeltsager
* Takstdatabase

**Beslutning:**

* Rapporten om særligt dyre enkeltsager foreligger til næste møde 13/4
* Takstdatabasen er under udarbejdelse og forventes færdig til næste møde 13/4

1. **Evt.**

Næste møde 13/4 i Næstved